Minu tänane päev lühidalt kokku võttes oli kõige paremate  sõnadega üle pika aja PARIM. Hommikut alustasin omatehtud vahuse piimakohvi ja Laura Junsoni laulude seltsis. Võtsin kätte ja tegin ära tellimuse uute helmeste osas ning lõunaks seadsin sammud vanalinna. Leidsin üles ka raja, mis viib stuudiosse ning asusin taas üle pika aja "Ööliblikate " kallale. Said peaaegu päris valmis, kuid viimase lihvi annan neile järgmisel korral. Niipalju saan veel öelda, et need tulevad meeletult armsad.